Rygos televizijos bokštas

Rygos televizijos bokštas ( – „Kiškių salos televizijos bokštas“) – radijo ir televizijos bokštas Latvijos sostinėje Rygoje, Zakiusaloje. Bokšto aukštis yra 368 metrai. Tai yra aukščiausias bokštas Baltijos šalyse, trečias pagal aukštį Europoje (po Ostankino bokšto (540 m) ir Kijevo TV bokšto (385 m)) ir dvyliktas pasaulyje. Bokšto statyba buvo pradėta 1979 m., o pabaigta 1986 m. Bokšte, 97 metrų aukštyje yra stebėjimo aikštelė, iš kurios galima pamatyti didžiąją dalį miesto.

Istorija 
Pirminis planas numatė bokšto statybų užbaigimą per gana trumpą laiko tarpą – iki 1985 m. 1984 m. buvo jau aišku, kad pastato darbai nebus pabaigti per kitus metus. Tada buvo nuspręsta, kad statybos turėtų būti padalintos į du etapus: pirmasis baigtųsi 1985 m., o antrasis nukeltas vėliau, užbaigiantis visus statybų darbus. Buvo planuojama, kad pirmojo etapo gale bus pabaigta dalis pastato kambarių, kai kurios bokšto grindys, kai kurios antenos, ir bus pastatytas vienas siųstuvas. Iš tikrųjų, Tesla siųstuvas buvo sumontuotas nepabaigtoje salėje ir pradėjo pirmuosius eksperimentinius perdavimus 1985 m. gruodžio 28 d., 28 kanale. Nors pastato darbai tęsėsi toliau, planas buvo įvykdytas.

Siųstuvas reguliarius perdavimus 28 kanale pradėjo 1986 m. sausio mėn. Pastato darbai tęsėsi iki 1989 m.

Nuorodos 
 Oficiali svetainė  
 Latvijos valstybinis radijo ir televizijos centro tinklalapis  

Televizijos bokštai
Rygos žiniasklaida
Rygos architektūra